Page:Original manuscript of Gitanjali - Rabindranath Tagore - Rothenstein collection.pdf/78

 কে গো অন্তরতর সে — আমার চেতনা আমার বেদনা, তারি সুগভীর পরশে৷ আঁখিতে আমার বুলায় মন্ত্র, বাজার হৃদয়বীণার তন্ত্র, কত আনন্দে জাগায় ছন্দ কত সুখে দুখে হরষে। সোনালি রূপালি সবুজে সুনীলে সে এমন মায়া কেমনে গাঁথিলে, তারি সে আড়ালে চরণ বাড়ালে ডুবালে সে সুধা সরসে। কতদিন আসে কত যুগ যায়, গোপনে গোপনে পরাণ ভুলায়, নানা পরিচয়ে নানা নাম লয়ে নিতি নিতি রস বরষে।